text: En sær plante
  05 juni 2010 kl. 08.57
  Geografisk Have i Kolding er Grundlovsdag rammen om en stor og spændende plantedag. Der er rig mulighed for at erhverve sig eksotiske, sære og spændende planter.
  Der er langt over hundrede stande med spændende planter i Geografisk Have, og der var en lang kø fra morgenstunden for at komme ind og gøre et sjældent godt køb.
  Der er udstillere fra både ind- og udland, så der er rig mulighed for at få sig nogle planter man ikke lige ser til hverdag.
  